Últimas noticias sobre Camilo Nogueira. La Voz de Galicia\nLos comicios que afianzaron el modelo político gallego\n«Victoria histórica de Fraga», titulaba el día después de las elecciones de 1993. La Voz de Galicia. El récord de escaños logrado por el PP (43) aún no ha sido superado, y el BNG lograba un ascenso espectacular\n¿Qué pasó cuando se dijo 'aquí pasou o que pasou'?\nLa sesión del 18 de noviembre de 1986 es tal vez la más célebre de la historia del Parlamento gallego\nEl Parlamento más plural facilitó la investidura de Albor\nLas primeras elecciones autonómicas del 20 de octubre de 1981, en plena transición, guardan un sorprendente parecido con el Parlamento plural que saldrá de estos comicios\n«A Festa da Palabra vive o galego como patrimonio de todos»\nA Insua dos Poetas celebrou onte a súa homenaxe anual, centrada nas irmás Pura e Dora Vázquez\nPedra, cicel e poesía para homenaxear a Pura e Dora Vázquez\nLuís González Tosar ultima a peza escultórica para lembrar ás irmáns na Insua dos Poetas\n«Galicia ten unha lingua que se fala en Brasil. Que dirían os cataláns se tivesen un Brasil!»\nO histórico líder nacionalista deixou en Vía V a súa visión do noso país\nCamilo Nogueira apuesta por la confluencia del «nacionalismo democrático»\nEl histórico galleguista reconoce que no es fácil que esa aspiración suya se haga realicdad, porque «ambas partes están moi cerradas»\nAlonso Montero: «Sen persoas como Camilo, o mundo sería máis pobre»\nA Fundación Otero Pedrayo distingue ao ensaísta e político co premio Trasalba


O Firefox ou o Safari?: Cal se adapta mellor a ti?\nComparación do Navegador Firefox co Apple Safari\nSe usas un Mac ou tes un iPhone, probabelmente esteas familiarizado co navegador web Safari. O feito de estar preinstalado como navegador predeterminado para os usuarios dos produtos Apple dálle, claramente, unha vantaxe inicial. No entanto, o Firefox ten o seu propio conxunto de funcionalidades útiles que o converten nunha alternativa atractiva e agora pode ser configurado como navegador predeterminado nos Mac e nos iPhone. Velaquí poderás observar as principais diferenzas entre o noso navegador e o Safari en función da privacidade, da utilidade e da portabilidade.\nA privacidade tornouse un tópico sensíbel para as empresas de tecnoloxía, a medida que se decatan de que cada vez máis persoas están a se sentir vulnerábeis ante as fallas de seguridade dos datos, rastrexadores de anuncios e piratas informáticos. Mais cando se trata das ferramentas que se utilizan para navegar na Internet real, estamos a falar dunha lilaina ou se están a adoptar medidas para manter os datos seguros?\nComo se mencionou anteriormente, Apple é unha daquelas empresas que decidiron intensificar recentemente a protección da privacidade . Hai pouco tempo, Apple implementou a prevención do rastrexo entre sitios no Safari, o que impide que os anuncios te sigan na Internet. O Safari tamén ofrece unha suxestión de contrasinal forte ao creares unha nova conta en calquera sitio. E se investiches no espazo dixital iCloud, este sincroniza o devandito contrasinal con outros dispositivos para que nunca precises lembralo.\nComo no Safari, nós no Firefox tamén quixemos centrarnos na privacidade e na seguridade. No entanto, a diferenza do Safari, xa levamos nisto da privacidade moito tempo. De feito, Mozilla (a nosa empresa nai) foi unha das primeiras voces da comunidade tecnolóxica en alertar sobre os problemas de privacidade na Internet.\nO noso modo de navegación privada bloquea os rastrexadores e elimina os teus contrasinais, testemuños e historial cando o pechas. Mais tamén podes experimentar as nosas funcionalidades avanzadas de privacidade, mesmo no modo de navegación normal. Coa edición máis recente do Firefox, a protección mellorada contra o rastrexo está activada de forma predeterminada. Isto impide que certos mecanismos como os rastrexadores te sigan mentres navegas pola Internet. Ademais, co Facebook a ser reportado case diariamente por problemas de privacidade, a nosa extensión do Facebook Container é lóxica. Dificulta que o Facebook te rastrexe na Internet (semellante ao que o Safari fai para impedir o rastrexo entre sitios) mais o Firefox, en realidade, illa a túa sesión do Facebook nun bloque separado impedindo que o Facebook rastrexe o que fas noutros sitios. Por que precisan saber o que procuras na CRTVG?\nNo relativo á seguridade, o Firefox tamén é bastante sólido. Sempre que estiveres no Firefox, podes premer co botón dereito do rato no espazo do contrasinal para xerar un contrasinal forte con seguridade utilizando a opción Preencher contrasinal. Cando gardares o teu novo contrasinal, solicitaremos que o gardes no xestor de contrasinais interno, o Lockwise. Tamén lles axudamos a usuarios e titulares de contas con outro produto gratuíto e útil, denominado Monitor, que alerta automaticamente se os teus datos están incluídos nunha falla de seguridade de datos coñecida.\nSe decides usar o Safari, estarás en boas mans mentres usares un dispositivo Apple. Mais o Safari só funciona en Apple, mentres o Firefox funciona en Windows, macOS, iOS, Android e Linux. Así que non importa que sistema operativo escollas, o Firefox sempre te cubrirá coas nosas proteccións de seguridade e de privacidade.\nDescargar o Navegador Firefox\nApple é amplamente coñecido polo seu ecosistema pechado xa que crea soporte lóxico para os seus produtos. Con todo, dentro da App Store hai unha sección na cal os programadores poden desenvolver extensións e complementos para facer o navegador máis forte. Estas extensións tamén se poden buscar mediante a App Store, así como seren engadidas facilmente ao Safari.\nAdemais das funcionalidades habituais que esperarías nun navegador, como a navegación por lapelas e a navegación privada, o Safari ten tamén funcionalidades inesperadas. Por exemplo, se un usuario premese co botón dereito unha palabra en calquera sitio dunha páxina desde o Safari e logo preme en «Buscar» obterá unha definición de dicionario e entradas do tesauro, a App Store, filmes e máis. Os controis parentais do Safari pódense personalizar facilmente, o que permite aos adultos estaren tranquilos cando as crianzas curiosean pola Internet.\nComo o Safari, o Firefox incentiva a súa comunidade entusiasta de programadores a crear complementos e extensións para o navegador. E como a nosa plataforma é de código aberto hai unha ampla selección que engade unha gran variedade de funcionalidades.\nAdemais, cando te rexistras nunha conta de Firefox, obtés acceso a servizos únicos como o Pocket que se integra directamente no navegador. O botón Pocket no Firefox permíteche gardar páxinas web e vídeos no Pocket con premer unha soa vez. Desta forma podes ler unha versión limpa e libre de distraccións cando e onde quixeres, mesmo sen estares conectado á Internet.\nO Firefox tamén é sobranceiro para o vídeo e o audio. Co bloqueo da reprodución automática integrado directamente no navegador e activado automaticamente, ningún sitio web fará barullo sen pedir antes permiso.\nAs capturas de pantalla son outra funcionalidade popular incorporada directamente no Firefox. Estas permiten capturar facilmente unha imaxe da túa pantalla. Ao facela, podes decidir se copiar o ficheiro ou escoller en que cartafol vas querer que se encontre, evitando ateigar o teu escritorio.\nAmbos navegadores teñen moitas funcionalidades en común, mais tamén algunhas únicas. Paga a pena salientar que se tomas moitas capturas de pantallas preguntaraste como podías ter vivido sen esta funcionalidade tan práctica integrada no Firefox. Porén, se estás a buscar por un navegador rápido, privado para navegar e comprar podes experimentar o Firefox, especialmente se levas usando o Safari de forma exclusiva debido a que xa che viña definido como o navegador predeterminado. Co tempo, decataraste de cal é o navegador que se axusta mellor ás túas necesidades.\nTanto o Firefox como o Safari proporcionan unha experiencia sen inconvenientes cando pasas de usar a versión de escritorio á do móbil e viceversa. Unha das principais fortalezas do Safari é a súa continuidade de funcionalidades. Sincroniza os teus marcadores, lapelas, historial... no iCloud polo que están dispoñíbeis en todos os teus dispositivos. Isto significa que podes abrir unha lapela no teu iPhone e que apareza tamén no teu macOS con premeres unha soa vez.\nO Firefox ofrece tamén funcionalidades de sincronización semellantes ao te rexistrares nunha Conta Firefox gratuíta que permite aos usuarios sincronizar facilmente os seus marcadores, historial, preferencias, contrasinais, preenchementos, complementos e as últimas 25 lapelas abertas en calquera dispositivo. O que diferencia o Firefox do Safari é a súa dispoñibilidade en calquera plataforma, xa for en versión de escritorio ou móbil, iOS, Android, Windows ou macOS impulsando a súa portabilidade en calquera dispositivo que posúas.\nO navegador da aplicación Firefox para iOS e Android é un dos máis rápidos dispoñíbeis. Alén disto, posúe seguridade sólida e recursos contra o rastrexo, unha gran axuda se estás a alternar constantemente entre un portátil e dispositivos móbiles.\nComo o Safari é o navegador web da Apple, a sincronización do iCloud funciona exclusivamente cos produtos da Apple. Isto é un pouco restritivo se fores, por exemplo, tanto un usuario de Android como de iPhone ou se tiveses un computador Windows mais usases un iPhone como o teu móbil persoal.\nO Safari fai un gran traballo ao simplificar, axilizar e perfeccionar a experiencia de navegación para os usuarios Apple con varios dos seus produtos. Ao igual que o Safari, o Firefox é un navegador rápido e útil, mais a súa privacidade e a posibilidade multiplataforma que ofrece son características senlleiras. O Firefox actualízase cada mes con novos recursos e funcionalidades. Por exemplo, unha actualización recente configurou a Protección mellorada contra o rastrexo como predeterminada para novos usuarios, o que efectivamente bloqueou testemuños e rastrexadores entre sitios.\nAo final, todo se resume a que é o que valoras máis nun navegador. Se estás integrado no ecosistema Apple, o Safari continúa a ser unha grande escolla. Mais se valoras ter as últimas e mellores proteccións de privacidade, así como seres capaz de traballar empregando diversos sistemas operativos, cremos que o Firefox é a mellor opción. O Firefox tamén é unha opción sólida como navegador secundario para aqueles usuarios que usan Firefox de forma exclusiva mais que poden querer mudar para outro navegador cando necesiten capas de protección de privacidade engadidas.